
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

10 ΔΕΚΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση της πολεοδομικής μελέτης των δύο (2) πολβοδομικών ενο¬ 
τήτων εκατέρωθεν της κυκλοφοριακής αρτηρίας παλιού δρόμου 

Πατρών — Πύργου Κοινότητας Κάτω Αχαΐας (Ν. Αχαΐας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του Ν, 1337/83 (ΦΕΚ 33/Α), όπως τροποποιή¬ 
θηκε με το Ν, 1512/85 (ΦΕΚ 4/Α) και ειδικότερα τα άρθρα 1 (παρ. 
4), 6 (παρ. 1, 4, 5 και 6), 7 (παρ. 1, 2 και 4). 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 1, 2, 3, 9, 
11 και 29. 

3. Τις διατάξεις του Ν. 1577/85 (ΦΕΚ 210/Α) και ειδικό¬ 
τερα τα άρθρα 6 (παρ. 1), 7, 8, 9. 

4. Τις δια-ΐξεις του Ν. 651/77 (ΦΕΚ 207/Α) και ειδικότερα το 
άρθρο 12 (παρ. Ια και 4), όπως η τελευταία παράγραφος προστέθηκε 
με τυο άρθρο 31 παρ. 5 του Ν. 1577/85 (ΦΕΚ 210/Α). 

5. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

6. Την αριθ. 29437/17.4.86 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «Έγκριση Γενικού Πολε- 
οδομικού Σχεδίου οικισμού Κάτω Αχαΐας της Κοινότητας Κάτω 
Αχαΐας (Ν. Αχαΐας)» (ΦΕΚ 437/Δ). 

7. Την αριθ. 63826/2843/1986 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «χαρακτηρισμός ως 
πυκνοδομημένων τμημάτων των δύο πολεοδομικών ενοτήτων εκατέ¬ 
ρωθεν της κυκλοφοριακής αρτηρίας παλιού δρόμου Πατρών - Πύργου 
κοινότητας Κάτω Αχαΐας (Ν. Αχαΐας)». 

8. Τις αριθ. 17/86 και 18/86 γνωμοδοτήσεις του Κοινοτικού Συμβου¬ 
λίου Κάτω Αχαΐας. 

9. Την αριθ. 10/10.7.86 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Νομού Αχαΐας. 

10. Την αριθ. 689/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο των δύο (2) πολεοδομικών 
ενοτήτων εκατέρωθεν της κυκλοφοριακής αρτηρίας παλιού δρόμου 
Πατρών — Πύργου της Κοινότητας Κάτω Αχαΐας (Ν. Αχαΐας), οι 
οποίες είναι οικισμοί προϋφιστάμενοι του έτους 1923 και που τμή¬ 
ματά τους έχουν χαρακτηρισθεί ως πυκνοδομημένα με την αριθ. 
63826/2843/1986 απόφαση του Υπουργού Περιβάλλοντος, Χωρο¬ 
ταξίας και Δημοσίων Έργων και εγκρίνονται με τις διατάξεις του 
Ν. Δ/τος της 17.7.1923, με τον καθορισμό οικοδομήσιμων χώρων, 
οδών πεζοδρόμων, κοινοχρήστων χώρων, κοινοχρήστων χώρων — 
πλατείας, χώρων γυμνασίου, δημοτικού σχολείου, βρεφονηπιακού 
σταθμού, χώρου πλατείας, εκκλησίας, πάρκου, κέντρου υγείας, χώ¬ 
ρου για μόνιμη λαϊκή αγορά και ετήσια ζωοπανήγυρη, όπως οι 


παραπάνω ρυθμίσεις φαίνονται χρωματισμένες στα επτά (7) σχετικά 
πρωτότυπα διαγράμματα σε κλίμακα 1:1.000 που θεωρήθηκαν από 
τον Προϊστάμενο της Δ/νσης Πολεοδομικών Εφαρμογών με την 
αριθ. 77976/1986 πράξη του και που συνοπτικά τους αντίτυπα 
δημοσιεύονται με το παρόν διάταγμα. 

Άρθρο 2. 

Εγκρίνεται ο ποολεοδομικός κανονισμός των δύο πολεοδομικών ενο¬ 
τήτων της κοινότητας Κάτω Αχαΐας (Ν. Αχαΐας) των οποίων το πολβο¬ 
δομικό σχέδιο εγκρίνεται με το άρθρο 1 του παρόντος ως κάτωθι: 

Άρθρο 3. 

Στους οικοδομήσιμους χώρους των παραπάνω πολεοδομικών ενοτή¬ 
των καθορίζεται η χρήση γενικής κατοικίας όπως η χρήση αυτή προσδιο¬ 
ρίζεται με το άρθρο 5 (παρ. 1) του Π. Δ/τος 81/80 (ΦΕΚ 27/Α). 

Άρθρο 4. 

Καθορίζεται Ζώνη Κοινωνικού Συντελεστή όπως φαίνεται περι¬ 
κλειόμενη με την ένδειξη (ΖΚΣ) στα ίδια διαγράμματα. 

2. Μέσα στη ζώνη αυτή καθορίζεται και δεύτερος αυξημένος συντελε¬ 
στής 1,6 για την εφαρμογή των κατά το άρθρο 6 (παρ. 6) του Ν. 
1337/83 περιπτώσεων. 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί 
όροι και περιορισμοί δόησης των οικοπέδων της περιοχής της 
οποίας εγκρίνεται το πολεοδομικό σχέδιο και η οποία ορίζεται ως 
τομέας ΙΙΒ καθορίζονται ως εξής: 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδό: τετρακόσια (400) τ.μ. 

2. Κατά παρέκκλιση των διατάξεων της προηγουμένης παραγρά¬ 
φου θεωρούνται άρτια και οικοδομήσιμα τα οικόπεδα: α) τα οποία 
κατά τη δημοσίευση του πρόντος Δ/τος έχουν: 

Ελάχιστο πρόσωπο: δέκα (10) μέτρα. 

Ελάχιστυο εμβαδό: διακόσια (200) τ.μ. 

β) που βρίσκονται εντός των ορίων του οικισμού που προϋφίσταται 
του έτους 1923 και έχει χαρακτηρισθεί ως πυκνοδομημένος με την 
αριθ. 63826/2843/1986 απόφαση του Υπουργού Περιβάλλοντος, 
Χωροταξίας και Δημοσίων Έργων εφόσον προϋπήρχαν στις 25.7. 
1979 με ελάχιστο εμβαδό: εκατόν πενήντα (150) τ.μ. και στις 2.7. 
1968 με όποιες διαστάσεις είχαν κατά την ημερομηνία αυτή. 

γ) που προκύπτουν από την οριστική πράξη εφαρμογής πολεοδομι¬ 
κής μελέτης ή προέρχονται από τις εισφορές σε γη σύμφωνα με το 
άρθρο 8 του Ν. 1337/83 με όποιες διαστάσεις και αν έχουν. 

3. Επιπλέον των διατάξεων των προηγουμένων παραγράφων 1 και 
2 του παρόντος τα οικόπεδα θεωρούνται άρτια και οικοδομήσιμα 
εφόσον σ’ αυτά εγγράφεται κάτοψη κτιρίου με ελάχιστη επιφάνεια 50 
τ.μ. και ελάχιστη διάβαση 5 μέτρα. 

4. Μέγιστο ποσοστό κάλυψης των οικοπέδων: εβδομήντα τοις 
εκατό (70%) της επιφάνειας τους. 

5. Συντελεστής δόμησης: οκτώ δέκατα (ο,8) 

6. Κατ’ εξαίρεση της προηγουμένης παραγράφου 5 ορίζεται 
συντελεστής δόμησης ένα’και είκοσι (1,20) για οικόπεδα μικρό¬ 
τερα των 150 τ.μ. εφόσον η συνολική επιφάνεια ορόφων δεν υπέρ- 

βαίνει τα 120 τ.μ. Η εξαίρεση αυτή έχει εφαρμογή σε οικόπεδα: 
α) που έχουν προκόψει από κατάτμηση μέχρι της 10.3.82 αφού 
αφαιρεθεί το εμβαδό της εισφοράς σε γη που καθορίζεται από το 
Ν. 1337/83 και β) που βρίσκονται στο πυκνοδομημένο τμήμα 
του οικισμού που προϋφίσταται του έτους 1923. 

7. Μέγιστο επιτρεπόμενο ύψος των κτιρίων: επτά και μισό (7,50) μέ¬ 
τρα. 

Άρθρο 6. 

Άδειες που εκδόθηκαν μέχρι τη δημοσίευση του παρόντος διατάγ¬ 
ματος ή άδειες για τις οποίες έχει υποβληθεί πλήρης μελέτη στην 
αρμόδια πολεοδομική υπηρεσία μέχρι τη δημοσίευση του παρόντος 
εκτελούνται όπως εκδόθηκαν ή εκδίδσνται με τις προϊσχύουσες διατά¬ 
ξεις βάσει των υποβληθέντων στοιχείων. 


Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 21 Νοεμβρίου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤ2ΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 


ΠΟΛΕΟΔΟΜΙΑ Ε 1 I ΜΛίΟΑρίνίΙΚΗ ΜΕΛΕΤΗ- ΕΠΕΚΤΑΣΗ Κ. ΑΧ ΑΙΑ 

πολεοδΟμικη μελετΉ - 


ΚΤΑΧΑΙΑ 

ιτρου φυΑΑβιι 
«η Αβ«ν. 

